open-index/open-wikipedia-markdown huggingface dataset:
Sevsk

**Sevsk** () on kaupunki Brjanskin alueella Venäjällä. Se sijaitsee lähellä Ukrainan rajaa 149 kilometriä Brjanskista etelään. Kaupunki on samannimisen kunnallispiirin keskus ja sen kautta kulkee Moskovan ja Kiovan välinen M3-valtatie. Asukkaita oli 7&nbsp;282 vuonna 2010, koko maaseutuvaltaisessa Sevskin piirissä väkeä oli 16&nbsp;923 henkeä.

Paikkakunta mainitaan ensimmäisen kerran vuonna 1146 Tšernigovin ruhtinaskuntaan kuuluneena asutuksena. Vuodesta 1356 se kuului Liettuaan ja vuonna 1585 se liitettiin Moskovan Venäjään. Kaupungissa oli yksi tärkeimmistä Venäjän etelärajan linnoituksista. Vuonna 1779 siitä tuli Orjolin lääniin kuulunut kihlakuntakaupunki. 1700-luvulla Sevsk menetti sotilaallisen merkityksensä ja siitä tuli hallinnon ja kaupan keskus. 1800-luvulla rautateiden rakentaminen pysäytti kaupungin taloudellisen kehityksen. Toisen maailmansodan aikana se oli saksalaisten miehittämä.

Nykyään Sevskissä on lähinnä elintarviketeollisuutta. Maritsa- ja Sev-jokien yhtymäpaikassa on säilynyt linnoituksen jäänteitä. Muita nähtävyyksiä ovat vuonna 1701 rakennettu Pietari-Paavalin kirkko, barokin ja klassismin sekatyyliä edustava Kristuksen taivaaseen astumisen kirkko (1765) ja klassistinen Ristin ylentämisen kirkko. Kaupungin ulkopuolella on vuonna 1618 perustettu Kristuksen kirkastumisen luostari.

## Lähteet

### Lähteet joihin ei ole viitattu
* 

## Aiheesta muualla
* Sevskin kaupungille omistettu sivusto
Sechuran aavikko

**Sechuran aavikko** on aavikko Perussa ja Chilessä. Se alkaa Atacaman aavikon rajoilta Chilen pohjoisosista ja jatkuu Tyynenmeren rannikkoa pitkin Pohjois-Peruun. Sechuran aavikko on leveimmilläänkin vain noin 150 kilometriä leveä, mutta pituudeltaan se on yli 2&nbsp;000 kilometriä. Pinta-alaltaan aavikko on noin 180&nbsp;000 neliökilometriä.

Alavilla alueilla Sechuran aavikon vuotuinen kosteusmäärä on maksimissaan vain 100 millimetriä vuodessa. Ylänköalueilla 700 metristä 1&nbsp;000 metriin mereltä nouseva sumu nostaa kosteusmäärän 200 millimetriin vuodessa.

Aavikolla elää muun muassa sechurankettuja, jotka tunnetaan myös nimellä atamarankettu.

## Lähteet
Staritsa

**Staritsa** () on kaupunki Tverin alueella Venäjällä. Se sijaitsee Valdain ylängön itäreunalla Volgan rannalla 77 kilometriä Tveristä lounaaseen. Kaupunki on Staritsan piirin keskus. Toržokin ja Rževin välisen rautatien samanniminen asema sijaitsee 10 kilometrin päässä kaupungista. Asukkaita on 9&nbsp;100 henkeä (vuonna 2009).

Vuonna 1297 paikalle perustettiin *Novyi Gorodok* -niminen linnoitus. 1300-luvulla sen esikaupunki kasvoi ja levittäytyi Volgan vastarannalle. Vuosisadan lopussa se sai nimen *Staritsa*. Vuonna 1485 kaupunki liitettiin Tverin ruhtinaskunnan mukana Moskovan Venäjään. Vuonna 1775 Staritsasta tuli Tverin lääniin kuuluneen kihlakunnan keskus. 1700–1800-luvulla se oli tärkeä Volgan–Itämeren vesitien satama, joka välitti elintarvikkeita Pietariin. Toisen maailmansodan aikana lokakuusta 1941 tammikuuhun 1942 kaupunki oli saksalaisten miehittämä.

Nähtävyyksiä ovat Neitsyt Marian kuolonuneen nukkumisen luostari ja sen vuonna 1530 rakennettu katedraali, klassistinen Kolminaisuuden katedraali (1819), Neitsyt Marian temppeliin tuomisen (1570) ja Evankelista Johanneksen kirkko (1594). Linnamäellä sijaitsee Borisin ja Glebin katedraali (1820) ja sen rinteellä Pjatnitskaja-kirkko (1750). Kaupungissa on säilynyt lukuisia kivisiä kauppiastaloja.

## Lähteet

## Aiheesta muualla
* Staritsa Malyje goroda Rossii -sivustolla
Outrageous

”**Outrageous**” on Britney Spearsin esittämä kappale, joka julkaistiin vuonna 2004 viimeisenä singlenä hänen albumiltaan *[[In the Zone]]*. Kappaleen on kirjoittanut ja tuottanut R&B- ja soul-artistina tunnettu R. Kelly.
Starkin–Heegnerin lause

**Starkin–Heegnerin lause** on imaginaaristen neliökuntien luokkalukuun liittyvä tulos. Sen mukaan jos d , on kunnan \mathbb{Q}(\sqrt{d}) luokkaluku yhtä suuri kuin yksi, jos ja vain jos d\in \{ -1, -2, -3, -7, -11, -19, -43, -67, -163\}.
The Potatoes

**The Potatoes** on suomalainen instrumentaalimusiikkia esittävä yhtye.

## Jäsenet

*Mikko Lankinen, sähkökitara
*Antti Ahvenainen, urut
*Kimmo Lehtola, basso
*Jari "Hirkka" Hirvonen, rummut

## Diskografia

* Tapiola Hagalund (Texicalli, 2020)

* 

*  
* 

## Aiheesta muualla
*Texicallin levylista
*Instromania
Floris van Dijck

**Floris Claesz van Dijck** (Haarlem tai Delft, n. 1575 – Haarlem, marraskuu 1651) oli alankomaalainen taidemaalari, joka tunnetaan asetelmatöistään.

Van Dijck asui ja työskenteli suurimman osan elämästään Haarlemissa. Opiskeltuaan kotimaassaan hän teki myös opintomatkan Italiaan. Palattuaan Alankomaihin hänet hyväksyttiin Haarlemin Pyhän Luukaksen ammattikuntakiltaan, jossa hänellä oli korkea asema. Elämänsä loppupuolella hän maalasi yhä vähemmän. Yksi syy tähän saattoi olla, että hänen ei enää tarvinnut maalata elättääkseen itsensä. Hänen valmistamansa testamentti vuodelta 1605 osoittaa, että hän oli jo tuolloin hyvin rikas.

Van Dijck maalasi enimmäkseen asetelmia, joissa oli kuvattuna 1600-luvun alankomaalainen aamiaispöytäkattaus antimineen (): juustoja, hedelmiä ja pähkinöitä. Van Dijckin asetelmamaalauksia tunnetaan silti vain kymmenen kappaletta.

## Lähteet

## Aiheesta muualla
* 
*
Rubinstein

**Rubinstein** ja **Rubinštein** on juutalainen sukunimi. Tunnettuja Rubinsteineja ovat muun muassa:
 
*Akiba Rubinstein (1882−1961), puolalainen šakinpelaaja
*Anton Rubinstein (1829−1894), venäläinen säveltäjä, pianisti, orkesterinjohtaja 
*Artur Rubinstein (1887−1982), puolalainen pianisti
*Arthur B. Rubinstein (s. 1938), yhdysvaltalainen elokuvasäveltäjä
*Benjamin Rubinstein (1905−1989), amerikansuomalainen psykoanalyytikko
*Gillian Rubinstein alias Lian Hearn (s. 1942), englantilais-australialainen fantasiakirjailija
*Hannele Rubinstein (s. 1949), suomalainen teatteriohjaaja
*Helena Rubinstein (1871−1965), puolalais-amerikkalainen kosmetiikkatehtailija
*Ida Rubinstein (1885–1960), venäläinen ballerina
*Jack Herbert Rubinstein, yhdysvaltalainen lastenlääkäri, toinen Rubinstein–Taybin oireyhtymän löytäjistä
*Joe Rubinstein, yhdysvaltalainen sarjakuvapiirtäjä
*Lev Rubinštein (1947−2024), venäläinen nykyrunoilija
*John Rubinstein, (s. 1946), yhdysvaltalainen näyttelijä ja elokuvasäveltäjä
*Nikolai Rubinstein (1835−1881), venäläinen pianisti ja säveltäjä
*Richard P. Rubinstein (s. 1947), yhdysvaltalainen elokuvatuottaja
*Zelda Rubinstein (1936−2010), yhdysvaltalainen näyttelijätär.
Puola yleisurheilun Euroopan-mestaruuskilpailuissa

**[[Puola]]** on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Yksittäisissä kisoissa se on sijoittunut mitalitilastossa kärkikolmikkoon kolmesti: vuonna 2106 Puola voitti mitalitilaston ja vuosina 1958 ja 1966 se sijoittui mitalitilastossa toiseksi. Vain vuoden 1950 kisoissa maa on jäänyt ilman mitaleja. Koko EM-kisahistorian mitalitilastossa se on seitsemäntenä.

Puolalaiset ovat EM-kilpailuissa menestyneet laaja-alaisesti; maalla on mestaruuksia niin pikajuoksuista, keskipitkiltä ja pitkiltä juoksumatkoilta, kävelystä, hypyistä, heitoista ja otteluista. Yksittäisistä lajeista puolalaiset ovat useimmin voittaneet naisten 200 metrin juoksun, neljä kertaa. Ensimmäinen puolalainen Euroopan-mestari oli molemmat naisten pikajuoksut Wienissä 1938 voittanut Stanisława Walasiewicz. Maan ensimmäinen Euroopan-mestaruuden saavuttanut mies oli keihäänheiton vuosina 1954 ja 1958  voittanut Janusz Sidło. EM-kilpailujen menestynein puolalainen on viisi mestaruutta voittanut pikajuoksija ja pituushyppääjä Irena Szewińska.

## Puolan EM-mitalit kisoittain

## Puolan menestyneimmät EM-kisaurheilijat

## Lähteet

* 
* 
* 
* 
* 
* 
* 
* 
* 
*
Born to Make You Happy

**Born to make you happy** on Britney Spearsin kappale ja neljäs single hänen debyyttialbumiltaan *[[…Baby One More Time]]*. Kappale julkaistiin vuonna 1999.

## Listasijoitukset

## Lähteet
NBA-kausi 1999–2000

**NBA-kausi 1999–2000** oli NBA-liigan 54. kausi. Runkosarja käynnistyi 2. marraskuuta 1999 ja päättyi 19. huhtikuuta 2000. Pudotuspelit päättyivät 19. kesäkuuta 2000. Mestaruuden voitti Los Angeles Lakers kaatamalla finaaleissa Indiana Pacersin otteluvoitoin 4–2.

## Tapahtumia

*  pelattiin Oaklandissa. Lännen joukkue voitti 137–126. Ottelun parhaan pelaajan palkinto jaettiin Tim Duncanin ja Shaquille O'Nealin kesken.
* Los Angeles Lakers, Los Angeles Clippers, Denver Nuggets, Indiana Pacers, Atlanta Hawks ja Miami Heat saivat uudet peliareenat joko kauden alussa tai sen aikana.
* Los Angeles Lakers voitti 13. marraskuuta – 4. helmikuuta 19 ottelua peräkkäin. Tämä on NBA:n historian neljänneksi pisin voittoputki.
* Indiana Pacers eteni NBA:n finaaleihin ensimmäistä kertaa joukkueen historiassa.
* Läntisen konferenssin 7. finaaliottelussa Portland Trail Blazers johti ottelua Los Angeles Lakersia vastaan 15 pisteellä 10:28 ennen loppua. Neljännellä jaksolla Portland heitti ohi 13 kertaa peräkkäin ja Lakers voitti ottelun 89–84.
* Kaksi pelaajaa kuoli kauden aikana auto-onnettomuuksissa. 12. tammikuuta Charlotte Hornetsin Bobby Phills kuoli ajaessaan kilpaa joukkuekaverinsa David Wesleyn kanssa. 20. toukokuuta Minnesota Timberwolvesin Malik Sealy oli ajamassa kotiin Kevin Garnettin syntymäpäiväjuhlista, kun rattijuoppo ajoi väärällä kaistalla ja törmäsi hänen autoonsa.
* Sekä runkosarjan paras että huonoin joukkue tuli Los Angelesista, ja joukkueiden voittosuhteet olivat vastakkaiset: Lakers voitti 67 ottelua ja hävisi 15, Clippers voitti 15 ja hävisi 67.

## Runkosarja

V=voitot, H=häviöt, V%=voittoprosentti, *=divisioonansa voittaja

### Pelaajatilastot

## Pudotuspelit

## Palkitut pelaajat

* **Arvokkain pelaaja (MVP):** Shaquille O'Neal, Los Angeles Lakers
* **Vuoden tulokas:** Elton Brand, Chicago Bulls ja Steve Francis, Houston Rockets
* **Vuoden puolustuspelaaja:** Alonzo Mourning, Miami Heat
* **Paras kuudes pelaaja:** Rodney Rogers, Phoenix Suns
* **Kehittynein pelaaja:** Jalen Rose, Indiana Pacers
* **Vuoden valmentaja:** Doc Rivers, Orlando Magic
* **Finaalien MVP:** Shaquille O'Neal, Los Angeles Lakers

## Aiheesta muualla
Lehtiorneerot

**Lehtiorneerot** (*Automolus*) on orneerojen heimoon kuuluva lintusuku. Sukuun kuuluu 8 lajia. 

## Lehtiorneeroihin (''Automolus'') kuuluvia lajeja
* Harmaavatsaorneero (*Automolus infuscatus*)
* Isolehtiorneero (*Automolus melanopezus*)
* Oranssisilmäorneero (*Automolus rufipileatus*)
* Paranorneero (*Automolus paraensis*)
* Pernambuconorneero (*Automolus lammi*)
* Räikkäorneero (*Automolus subulatus*)
* Säämiskäkurkkuorneero (*Automolus ochrolaemus*)
* Valkosilmäorneero (*Automolus leucophthalmus*)

## Lähteet

## Aiheesta muualla
*ITIS: Automolus
Klaus Lehnertz

**Klaus Lehnertz** (s. 13. huhtikuuta 1938) on entinen saksalainen seiväshyppääjä ja olympiamitalisti.

Lehnertz saavutti seiväshypyssä olympiapronssia Tokiossa 1964 tuloksella 500&nbsp;cm. Itäsaksalainen Manfred Preussger jäi tässä noin kahdeksan tuntia ja 45 minuuttia kestäneessä kilpailussa samalla tuloksella neljänneksi. Belgradin EM-kilpailuissa 1962 Lehnertz sijoittui 13:nneksi tuloksella 430&nbsp;cm ja Budapestin EM-kilpailuissa 1966 yhdeksänneksi tuloksella 470&nbsp;cm. Méxicon 1968 olympialaisissa hän jäi karsintaan tuloksella 475&nbsp;cm.

## Lähteet
* 
* 
* 
* 

### Viitteet
Allan Staffans

**Allan Staffans** (13. helmikuuta 1880 Nikolainkaupunki – 19. lokakuuta 1946 Turku) oli suomalainen teknikko, vuorineuvos ja telakanjohtaja.

Staffansin valmistuttua teknikoksi Nikolainkaupungin Teollisuuskoulusta hän meni töihin Kone- ja Siltarakennukselle ja nimitettiin laivanrakennusmestariksi. Vuosina 1902–1914 hän toimi Siperiassa höyrylaivojen ja ruoppaajien rakennustöiden johtajana. Telakan toiminta päättyi Venäjän vallankumoukseen.

Maaliskuussa 1918 Staffans osallistui venäläisten joukkojen hallussa olleiden Viaporin tykkien sabotaasiin. Hän jatkoi puolustuslaitoksen palveluksessa toimien mm. Suomenlinnan komendanttiviraston teknisen osaston päällikkönä vuoteen 1920 asti.

Vuoden 1921 alusta Staffansista tuli turkulaisen Ab Vulcanin toimitusjohtaja. Yritys yhdistyi vuonna 1924 Aurajoen vastarannalla sijainneen Ab Crichtonin kanssa. Staffans nimitettiin uuden telakkayhtiön johtoon. Staffansin johdolla koko telakka modernisoitiin perinpohjaisesti. Hänen erinomainen venäjän kielen ja venäläisen mentaliteetin tuntemuksensa ansiosta hän onnistui saamaan lukuisia laivatilauksia Neuvostoliitosta.

Telakka vaihtoi omistajaa kahteen otteeseen 1930-luvulla. Ensin omistajaksi tuli Kone- ja Siltarakennus, jonka Wärtsilä myöhemmin otti haltuunsa. Staffans nautti Wärtsilän pääjohtajan, Wilhelm Wahlforssin luottamusta. Vuonna 1938 Staffans sai vuorineuvoksen arvon.

Staffansin ammattitaidosta ja vanhoista liikesuhteista oli suurta hyötyä sotakorvauksena toimitettavista laivoista neuvoteltaessa.

## Perhe
Staffansin puoliso oli Selma Elisabeth o.s. Kjell. He saivat kaksi tytärtä, Margitin ja Gunvorin. Margit avioitui Crichton-Vulcanin tunnetun laivasuunnittelija Gösta Ruskon kanssa. Rusko kuoli äkilliseen sairauteen 1943 ja Margit paria kuukautta myöhemmin. Allan ja Elisabeth Staffans ottivat hoiviinsa heidän kaksi lastaan.

## Lähteet
* 

### Viitteet
Nguyễn Văn Toàn

**Nguyễn Văn Toàn** (6. lokakuuta 1932 Huế, Vietnam – 19. lokakuuta 2005) oli kenraaliluutnantti Etelä-Vietnamin tasavallan armeijassa (ARVN) Vietnamin sodan aikana.

Toàn valmistui Dalatin sotakorkeakoulusta 1952, ja hänestä tuli panssarijoukkojen upseeri.

Toàn yleni prikaatikenraaliksi 1968. Hän komensi 2. jalkaväkidivisioonaa 1968–1972. Vuonna 1972 hänet ylennettiin kenraaliluutnantiksi ja nimitettiin komentamaan 2. armeijakuntaa. Hän toimi tehtävässä vuoteen 1974, jolloin presidentti Nguyễn Văn Thiệu erotti hänet epäiltynä korruptiosta. Hänen uskotaan suorittaneen kenraali Nguyễn Văn Hiếun salamurhan presidentti Thieun käskystä huhtikuussa 1975.

## Lähteet
Orneero

**Orneero** (*Furnarius rufus*) on laajalla alueella Etelä-Amerikassa elävä orneeroiden heimoon ja sukuun kuuluva varpuslintu. Orneero on Argentiinan kansallislintu.

## Koko ja ulkonäkö
Kooltaan orneero on noin 18&ndash;20&nbsp;cm. Selästään ja pyrstöstään orneerot ovat väritykseltään ruosteenruskeita. Pää on muuta yläruumista harmaampi. Vatsastaan laji on vaaleamman ruskea. Kurkku ja keskivatsa ovat muuta alaruumista vaaleampia. Pyrstö on muodoltaan suorakulmainen. Naaraat ja koiraat ovat ulkonäöltään samanlaisia. Nuoret linnut ovat hieman aikuisia lintuja vaaleampia.

## Elinympäristö
Orneeroa tavataan alueelta, joka ulottuu Boliviasta eteläiseen ja itäiseen Brasiliaan, Uruguayhyn ja Argentiinaan. Lajin elinympäristöä ovat pensaikot, kosteikot, maatalousmaat ja kaupunkien puistot ja puutarhat. Yleensä lajia tavataan vesialueiden läheisyydestä. Laji elää yleensä ympäristöissä, jotka sijaitsevat 1&nbsp;000&ndash;3&nbsp;000 metrin korkeudella merenpinnasta.

## Ravinto
Orneerot syövät hyönteisiä ja muita niveljalkaisia eläimiä. Ravintoa laji etsii maasta kävellen sipsuttavalla tyylillään.

## Pesintä

Orneerojen pesimäkausi kestää syyskuusta helmikuulle. Naaras ja koiras orneerot rakentavat suurikokoisen umpinaisen pesän kosteasta savesta, johon tehdään sisäänkäynti sivusta. Pesä sisustetaan ruohoilla. Orneeron pesä sijaitsee puussa, puhelinpylväässä tai katon reunalla. Naaras munii kahdesta viiteen valkoista munaa, joita myös koiras hautoo. Molemmat vanhemmat myös ruokkivat kuoriutuneita poikasia.

## Lähteet
Anya Seton

**Anya Seton**, oikealta nimeltään **Ann Seton**, (23. tammikuuta 1904 New York – 8. marraskuuta 1990 Old Greenwich, Connecticut) oli yhdysvaltalainen kirjailija.

Ann Setonin vanhemmat olivat luonnontutkija, kirjailija ja taiteilija Ernest Thompson Seton ja naisasialiikkeen aktiivi ja kirjailija Grace Gallatin Seton.

Anya Seton kirjoitti romanttisia historiallisia romaaneja, joissa historialliset tosiasiat olivat oikein. Kirjoista on suomennettu ainakin *Pirunpyörre* (1962), *Vihreä hämärä* (1974), *Muistojen majatalo* (1976) ja *Menneisyyden liekit* (Gummerus, 1978).

*Katherine* kertoo tarinan Katherine Swynfordista, joka jälkeläisineen muodostaa englantilaisten Tudor- ja Stuart-sukujen perustan. *Devil Waters* on kertomus onnettomasta Jamesistä Britanniaa repivissä sodissa 1700-luvun alkupuolella. *Vihreä hämärä* tapahtuu nykyajassa, jossa pariskunta kohtaa menneisyytensä inkarnaatioita. *Dragonwyck* ja *Foxfire* olivat bestsellereitä ja ne on filmatisoitu nimillä *Turha oli unelmani* (1946) ja *[[Ole aina luonani]]* (1955).

Anya Seton on haudattu Putnamin hautausmaalle Greenwichissä.

## Suomennetut teokset
*
*
*
*
*
*
*
*
*

## Lähteet
Pyöräsuunnistuksen maailmanmestaruuskilpailut

**Pyöräsuunnistuksen maailmanmestaruuskilpailut** ovat pyöräsuunnistuksen kansainväliset arvokilpailut. Maailmanmestaruuskilpailut järjestettiin ensi kerran vuonna 2002 Ranskassa, ja vuoden 2004 kisojen jälkeen ne on järjestetty joka vuosi.

## Kilpailumatkat
Ensimmäisissä kisoissa matkoina olivat sprintti, pitkä matka ja viesti. Vuosina 2004–2006 kilpailtiin keskimatkalla, pitkällä matkalla ja viestissä. Vuodesta 2007 neljällä eri matkalla: sprintti, keskimatka, pitkä matka ja viesti. Uusimpana kilpailuna mukaan on tullut yhteislähtö.

## Kisapaikkakunnat

## Pitkä matka

### Miehet

### Naiset

## Keskimatka

### Miehet

### Naiset

## Sprintti

### Miehet

### Naiset

## Viesti

### Miehet

### Naiset

## Lähteet
* Pyöräsuunnistuksen maailmanmestaruuskilpailujen tulokset Kansainvälisen suunnistusliiton sivuilla
Cahenin vakio

Matematiikassa **Cahenin vakio** on määritelty yksikkömurtolukujen muodostaman alternoivana sarjan, ja se on saatu Sylvesterin jonosta. Cahenin vakio on
:C = \sum\frac{(-1)^i}{s_i-1}=\frac11 - \frac12 + \frac16 - \frac1{42} + \frac1{1806} - \cdots\approx 0{,}64341054629.
Cahenin vakio on nimetty Eugène Cahenin mukaan, joka tutki sarjaa.

Cahenin vakio on transkendenttinen. (Davison ja Shallit 1991). Se on yksi harvoista transkendenttiluvuista, joiden ketjumurtolukuesitys tunnetaan täysin: Jos muodostetaan sarja
:1, 1, 2, 3, 14, 129, 25298, 420984147, ... ,
jossa termit muodostavat rekursion
:q_{n+2} = q_n^2 q_{n+1} + q_n,
niin Cahenin vakion ketjumurtolukuesitys on
:[0,1,q_0^2,q_1^2,q_2^2,\ldots]
(Davison ja Shallit 1991).
## Lähteet
* Davison, J. Les; Shallit, Jeffrey O. (1991). "Continued fractions for some alternating series". Monatshefte für Mathematik 111: 119–126. doi:10.1007/BF01332350
Arktika (jäänmurtaja)

**Arktika** () on Venäjän federaation ''Arktika''-luokan ydinkäyttöinen jäänmurtaja. Alus toimi Neuvostoliiton ja sittemmin Venäjän arktisilla vesillä. *Arktika* otettiin käyttöön 1975. Alus oli 17. elokuuta 1977 ensimmäinen pinta-alus, joka saavutti pohjoisnavan.

*Arktika* ehdittiin poistaa käytöstä useampaan kertaan, mutta se korjattiin käyttökuntoon 1990-luvun lopulla. Alus poistettiin lopulta käytöstä 2007 sattuneen tulipalon jälkeen.

## Tulipalo
9. huhtikuuta 2007 aluksella syttyi tulipalo, joka tuhosi kolme hyttiä ja vioitti sähkölaitteita. Aluksen ydinreaktori ei vaurioitunut. Tulipalon sattuessa *Arktika* oli Karanmerellä, josta se palasi Murmanskiin.

Lopullisesti alus poistettiin käytöstä lokakuussa 2008.

## Lähteet

## Aiheesta muualla
Manfred Preußger

**Manfred Preußger** (s. 10. heinäkuuta 1932) on entinen itäsaksalainen seiväshyppääjä.

Preußger sijoittui Melbournen 1956 olympialaisten seiväshypyssä kahdeksanneksi tuloksella 425&nbsp;cm. Tukholman EM-kilpailuissa 1958 hän saavutti hopeaa tuloksella 450&nbsp;cm. Saman tuloksen saivat myös kultamitalisti Eeles Landström ja pronssimitalisti Vladimir Bulatov. Belgradin EM-kilpailuissa 1962 Preußger sijoittui kahdeksanneksi tuloksella 450&nbsp;cm. Tokion 1964 olympialaisissa hän ylitti viisi metriä ja sijoittui neljänneksi samalla tuloksella kolmanneksi sijoittuneen länsisaksalaisen Klaus Lehnertzin kanssa.

## Lähteet
* 
*
OpenSolaris

**OpenSolaris** oli Sun Microsystemsin avoimen lähdekoodin projekti Solaris-käyttöjärjestelmän ympärillä. OpenSolaris oli tarkoitettu kehittäjille, järjestelmäylläpitäjille ja käyttäjille, jotka haluavat kehittää ja parantaa käyttöjärjestelmiä. Kesäkuussa 2007 yli 60&nbsp;000 yhteisön jäsentä oli rekisteröitynyt opensolaris.org-sivustolle, joista noin 2&nbsp;000 oli palkattu Sun Microsystemsille.

Sunin vuonna 2009 ostanut Oracle Corporation lakkautti käyttöjärjestelmän kehityksen lopullisesti elokuussa 2010. Tavoitteena on saada käyttäjät siirtymään Solaris 11 -alustalle.

Projektista on haarautunut illumos-niminen projekti.

## Lähteet

## Aiheesta muualla

* OpenSolariksen kehittäjäyhteisön sivut
I’m Not a Girl, Not Yet a Woman

**I’m Not a Girl, Not Yet a Woman** on Britney Spearsin kolmas single hänen albumiltaan *[[Britney (albumi)|Britney]]*.
Kappale esittettiin myös Crossroads-elokuvassa, jossa Britney itse myös näytteli.

## Listasijoitukset

## Lähteet
Claus Schiprowski

**Claus Schiprowski** (s. 27. joulukuuta 1942) on entinen saksalainen seiväshyppääjä ja olympiamitalisti.

Schiprowski sijoittui Budapestin EM-kilpailuissa 1966 seiväshypyssä kahdeksanneksi tuloksella 470&nbsp;cm. Méxicon 1968 olympialaisissa hän saavutti hopeaa parannettuaan viisi kertaa omaa ennätystään ja päädyttyään tulokseen 540&nbsp;cm. Saman tuloksen saivat myös kultamitalin voittanut Bob Seagren ja pronssimitalisti Wolfgang Nordwig.

## Lähteet
* 
* 
* 

### Viitteet
Abdeslam Ouaddou

**Abdeslam Ouaddou** (, s. 1. marraskuuta 1978 Ksar Azekour, Marokko) on marokkolainen jalkapalloilija, pelipaikaltaan puolustaja. Hän edustaa Qatarin pääsarjassa Qatar SC:tä.

## Maajoukkueura
Ouaddou pelasi ensimmäisen kerran Marokon maajoukkueessa vuonna 2002, jolloin hän pelasi ensimmäiset arvokisansa vuoden 2002 Afrikan kisoissa. Sittemmin Ouaddou kuului maan vakiopuolustajiin ja pelasi myös vuoden 2004, 2006 ja 2008 kisoissa.

Helmikuussa 2010 Ouaddou ilmoitti lopettavansa maajoukkueuransa muun muassa antaakseen tilaa nuoremmille pelaajille. Ouaddou pelasi yhteensä 57 maaottelua ja onnistui maalinteossa kolmesti.

## Saavutukset
### Seurajoukkueissa
*UEFA Intertoto Cup: 2002
*Kreikan mestaruus: 2007
*Qatarin mestaruus: 2011

### Maajoukkueessa
*Afrikan-mestaruuskilpailut
**Hopeaa: 2004

### Henkilökohtaiset
*Afrikan-mestaruuskisojen tähdistöjoukkue: 2004

## Lähteet

## Aiheesta muualla
* National Football Teams 
* Abdeslam Ouaddou Atlas-Lions.comissa  
* Abdeslam Ouaddou LFP:ssä
Ei kenenkään maa (elokuva vuodelta 2001)

**Ei kenenkään maa** (*No Man's Land*) on Danis Tanovićin käsikirjoittama ja ohjaama elokuva vuodelta 2001. Se on satiiri ei kenenkään maalle pattitilanteeseen juuttuneista sotilaista Jugoslavian hajoamisotien ajalta. Elokuva voitti parhaan vieraskielisen elokuvan Oscarin.

## Juoni
*Ei kenenkään maa* alkaa, kun joitakin bosnialaisia sotilaita eksyy taistelukentällä sumussa. Kun sumu hälvenee, he ovat suoraan serbialaisten joukkojen edessä ei kenenkään maalla, ja taistelussa jotkut bosnialaisista saavat surmansa. Bosnialainen Čiki (Branko Đurić) putoaa kaivantoon ja selviää hengissä. Hän näkee, kuinka serbit tulevat tarkistamaan kuolleet ja asettavat yhden hänen aseveljistään miinan päälle syötiksi ansaan. Čiki tappaa yhden serbisotilaan ja haavoittaa serbialokasta Ninoa (Rene Bitorajac). Nyt he ovat loukussa ei kenenkään maalla kaivannossa, kun miinan päälle asetettu sotilas Cera (Filip Šovagović) herää henkiin – jos hän liikahtaa, niin koko kaivanto räjähtää, ja he kaikki kuolevat. Koska he ovat taistelevien osapuolien välissä, eivät he voi hakea apua kummaltakaan osapuolelta. Apuun hälytetään YK:n rauhanturvaajat, jotka saapuvat auttamaan, mutta ranskalainen kenraali Marchand (Georges Siatidis) käskee olemaan puuttumatta asiaan, ja kaapeliuutisten toimittaja Jane Livingstone (Katrin Cartlidge) uhkaa tehdä asiasta maailmanlaajuisen skandaalin.

## Rooleissa

Lähde: 

## Lähteet

## Aiheesta muualla
* 
* 
*
Tallitytöt

**Tallitytöt** on Polluxin vuonna 2003 julkaisema tietokonepeli. Pelissä on tarkoitus voittaa hevosen luottamus ja voittaa kenttäkisat.

Päähenkilönä on 14-vuotias Minna, joka saapuu tallille uutena. Siellä hän siivoaa tallia, ruokkii hevosia, mutta pääsee myös estetunneille ja maastoon. Tallilla hän tutustuu hemmoteltuun Karoliinaan, juonittelevaan Kirsiin ja Karoliinan ihanaan isoveljeen Joonakseen.

Pelin ovat luoneet Artplant ja Stabefeldt.

Pelistä on toinen osa Tallitytöt 2
Napoleon (täsmennyssivu)

**Napoleon** voi tarkoittaa seuraavia:

## Bonaparte-suvun henkilöt
### Hallitsijat
* Napoleon I, alk. *Napoléon Bonaparte* (1769–1821), Ranskan keisari 1804–1814 ja 1815
* Napoleon II (1811–1832), Napoleon I:n poika
* Napoleon III (1808–1873), Ranskan presidentti 1848–1852, keisari 1852–1870, Napoleon I:n veljen Louis Bonaparten poika
* Louis Bonaparte (1778–1846), Hollannin kuningas 1806–1810 nimellä Ludvig Napoleon, Napoleon I:n veli
* Napoleon Louis Bonaparte (1804–1831), Hollannin lyhytaikainen kuningas heinäkuussa 1810

### Kruununtavoittelijat

* Napoléon Eugène Louis Bonaparte (*Napoleon IV*, 1856–1879), Napoleon III:n poika
* Napoléon Victor Bonaparte (*Napoleon V*, 1862&ndash;1926), Napoléon Joseph Charles Paul Bonaparten poika
* Louis Bonaparte (*Napoleon VI*, 1914&ndash;1997), Napoléon Victor Bonaparten poika

### Muut
* Napoléon Joseph Charles Paul Bonaparte (1822&ndash;1891), ranskalainen ministeri ja poliitikko, Jérôme Bonaparten poika

## Muut henkilöt
### Napoleon sukunimenä
* Alicia Napoleon (s. 1986), yhdysvaltalainen nyrkkeilijä

### Napoleon etunimenä
* Napoléon Alexandre Berthier (1810–1887), ranskalainen aatelinen ja poliitikko
* Napoléon Coste (1806–1883), ranskalainen säveltäjä ja kitaristi
* Napoleon Hill (1883–1970), yhdysvaltalainen kirjailija
* Napoléon-Alexandre Labrie (1893–1973), kanadalainen katolinen piispa
* Napoleon Orda (1807–1883), valkovenäläinen kuvataiteilija, pianisti ja säveltäjä
* *Napoleon Wapasha*, dakotapäällikkö Wapasha IV:n (1854–1925) käyttämä nimi
* Napoleon Wesander (1858–1938), suomalainen yritysjohtaja ja muistelmakirjailija

### Napoleon taiteilijanimenä
* Napoleon, oik. *Mutah Beale* (s. 1977), yhdysvaltalainen rap-artisti
* Napoleon XIV, oik. *Jerry Samuels* (1938–2023), yhdysvaltalainen muusikko

## Muut merkitykset
* Napoleonin lause, geometrinen teoreema
* Code Napoléon, Ranskan siviililaki vuodelta 1804
* ''Napoléon'', Abel Gancen mykkäelokuva vuodelta 1927
* ''Napoleon'', Riddley Scottin ohjaama elokuva vuodelta 2023
* ''Napoléon'', ranskalainen minisarja
* Napoleon, hahmo (sika) George Orwellin faabelissa *[[Eläinten vallankumous]]*
* Napoleon, korttipeli
* *[[Dynamiitti Napoleon]]*, amerikkalainen komediaelokuva vuodelta 2004
* **, The Creative Assemblyn ja Segan strategiapeli
* Napoleon Pink Horse, suomalainen taiteilijaryhmä
Griffin Dunne

**Thomas Griffin Dunne** (s. 8. kesäkuuta 1955 New York City, New York, Yhdysvallat) on yhdysvaltalainen näyttelijä, ohjaaja ja tuottaja. Hänet tunnetaan muun muassa lyhytelokuvasta *[[Duke of Groove]]* (1996), jonka hän myös ohjasi, ja elokuvasta *[[Illasta aamuun]]* (1985). Hän on näytellyt myös televisiosarjoissa *[[Frasier]]*, *[[Alias (televisiosarja)|Alias]]*, *[[L.A. Law]]*, *[[Saturday Night Live]]* ja *[[Alfred Hitchcock esittää]]*.

## Palkinnot
* Pioneer Filmmaker Award (2000)
* Independent Sprit Award (1986)

## Ehdokkuudet
*Oscar Paras lyhytelokuva (1996)
*Emmy (1996) Vieraileva näyttelijä sarjassa Frasier
*Golden Globe (1986) 

## Yksityiselämä
Griffin Dunne oli naimisissa ensin Kate Forten kanssa 1973–1974 ja sitten 1989–1995 näyttelijä Carey Lowellin kanssa. Heillä on yhteinen tytär Hannah (s. 1990). Dunnen sisko oli näyttelijä Dominique Dunne. Dunne on hyvä ystävä näyttelijä Michael Keatonin kanssa.

## Valikoitu filmografia

## Lähteet

## Aiheesta muualla
*
Tallitytöt 2

**Tallitytöt 2** on vuonna 2004 julkaistu hevosaiheinen tietokonepeli. Se jatkaa siitä, mihin ensimmäinen osa Tallitytöt päättyy. Kuten ensimmäisen Tallitytöt-pelin, myös Tallitytöt 2:n ovat luoneet Artplant ja Stabenfeldt, sekä julkaissut Pollux-hevoskerho.

Pelin ensimmäisestä osasta tutut hahmot Minna ja Joonas seurustelevat ja Minna päättää hankkia rahaa, jotta hän saisi oman hevosen. Hankittuaan riittävästi rahaa, hän saa valita kolmesta erivärisestä hevosesta. Valitsemalleen hevoselle hän antaa nimen Storm. Tallille saapuu uusi tyttö nimeltä Elisa, joka osoittautuu niljakkaaksi peluriksi ja joka yrittää viedä Joonaksen Minnalta. Samalla Minnan pitää harjoitella kenttäkilpailua varten.
Vaarallinen nainen

**Vaarallinen nainen** (, myös *Born to Be Kissed*) on yhdysvaltalainen Jack Conwayn ohjaama romanttinen draamaelokuva vuodelta 1934. *Vaarallisen naisen* käsikirjoittivat Anita Loos ja John Emerson Loosin romaanin pohjalta. Pääosia näyttelevät Jean Harlow, Lionel Barrymore ja Franchot Tone. Sivuosissa nähdään muiden muassa Lewis Stone, joka näytteli Harlowin kanssa komediassa *[[Punatukkainen Lilli]]* vuonna 1932, Patsy Kelly ja Clara Blandick.

*Vaarallinen nainen* on mustavalkoinen ja 75 minuutin pituinen. *Vaarallinen nainen* sai ensi-iltansa Yhdysvalloissa 3. elokuuta vuonna 1934 ja Suomen teattereihin elokuva tuli 17. helmikuuta vuonna 1935. Metro-Goldwyn-Mayer tuotti elokuvan.

## Juoni

*Vaarallinen nainen* kertoo revyytyttö Edith "Eadie" Chapmanista (Harlow), joka on päättänyt mennä naimisiin miljonäärin kanssa. Hänen ensimmäinen mahdollisuutensa kuolee yllättäen, jolloin hän alkaa tavoitella toista, iäkästä Thomas Randall "T.R." Paigea (Barrymore). Kun Paigen poika, T.R. "Tom" Paige Junior (Tone) rakastuu häneen, Eadielle koituu pulmia.

## Näyttelijät

## Aiheesta muualla
*
*
Hiillostaminen

**Hiillostaminen** eli **halstraaminen** tarkoittaa etenkin kalan, toisinaan myös lihan, kypsentämistä hiilloksella erityisessä pitimessä eli halsterissa, jonka puoliskojen väliin hiillostettava erä puristetaan.
__notoc__
## Halsteri
Halsteri on paksusta teräslangasta tai ohuesta terästangosta muotoiltu paistoväline. Siinä on kahva ja usean kymmenen senttimetrin pituisen varren jatkeena kaksiosainen, päästä saranoitu ritilä, jonka puoliskojen pysyminen toisiaan vasten varmistetaan esimerkiksi varren ympäri kiinnittyvällä koukulla.

## Kalan hiillostaminen
Hiillostettavaksi käyvät erityisesti rasvaiset kalat, kuten silakka, lahna, lohi tai säynävä. Ennen hiillostamista kalat perataan, suolataan ja tarvittaessa suomustetaan. Halsterin ritilä voidaan voidella ruokaöljyllä tai muulla ruoanlaittorasvalla tarttumisen estämiseksi. Kala on kypsää, kun sen selkäevä irtoaa helposti.

## Lähteet
Carey Lowell

**Carey Lowell** (s. 11. helmikuuta 1961 Huntington, New York, Yhdysvallat) on yhdysvaltalainen näyttelijä ja malli. Hänet tunnetaan muun muassa televisiosarjoista *[[Kova laki]]*, *[[Empire Falls (televisiosarja)|Empire Falls]]* ja *[[Kuuden ketju]]* sekä elokuvista *[[007 ja lupa tappaa]]* (1989) ja *[[Paholaisen lapsenvahti]]* (1990).

## Palkinnot
* ShoWest Award (1989) Female Star of Tomorrow

## Ehdokkuudet
* Screen Actors Guild Awards (1997, 1998, 1999, 2000)

## Yksityiselämä
Carey Lowell on ollut kolme kertaa naimisissa. Ensimmäisen puolisonsa John Stemberin kanssa hän oli naimisissa 1984–1988 ja toisen puolisonsa, näyttelijä-ohjaaja Griffin Dunnen kanssa 1989–1995. Vuonna 2002 hän meni naimisiin näyttelijä Richard Geren kanssa. Hänellä on lapsi Dunnen ja Geren kanssa. Tytär syntyi vuonna 1990 ja poika syntyi vuonna 2000. Lowell on merkittävän pohjoisamerikkalaisen geologin tytär, hän matkusti ympäri maailmaa jo hyvin nuorena. Hän asui suuren osan lapsuuttaan Libyassa. Hän palasi Yhdysvaltoihin ja aloitti mallin uransa työskentelemällä muun muassa Ralph Laurenille ja Calvin Kleinille.

## Aiheesta muualla
*
Ilona Bruzsenyák

**Ilona Bruzsenyák** (s. 14. syyskuuta 1950) on entinen unkarilainen yleisurheilija. Hänen päälajinsa olivat pituushyppy ja viisiottelu.

Bruzsenyák saavutti Rooman EM-kilpailuissa 1974 pituushypyssä kultaa tuloksella 665&nbsp;cm. Tšekkoslovakian Eva Šuranová jäi viisi senttimetriä heikommalla tuloksella toiseksi. Samojen kisojen viisiottelussa Bruzsenyák sijoittui kuudenneksi 4&nbsp;399 pisteellä.

Münchenin 1972 olympialaisissa Bruzsenyák sijoittui viisiottelussa kahdeksanneksi 4&nbsp;419 pisteellä sekä pituushypyssä kymmenenneksi tuloksella 639&nbsp;cm. Montréalin 1976 olympialaisissa hän sijoittui viisiottelussa 16:nneksi 4&nbsp;193 pisteellä ja karsiutui pituushypyssä tuloksella 602&nbsp;cm.

## Lähteet
* 
* 

### Viitteet
English Electric

**English Electric** oli englantilainen teollisuusyritys, joka valmisti muun muassa sähkömoottoreita, kaasuturbiineja, vetureita, ohjuksia ja lentokoneita. Se perustettiin vuonna 1918 ja se toimi vuoteen 1968 asti. 

Yhtiö ei suunnitellut montakaan lentokonetta, mutta sen tuotteet ovat olleet keskimääräistä parempia, esim. English Electric Canberra ja English Electric Lightning. Yhtiön lentotekninen osa English Electric Aviation erosi vuonna 1960 osaksi Englannin valtion luomaa British Aircraft Corporation-lentokonetehdasta. Jäljelle jäänyt sähkötekninen osa sulautui General Electric Company kanssa vuonna 1968.

## Tuotteet
### Lentokoneet
*English Electric Wren (1923)
*English Electric Ayr (1923)
*English Electric Kingston (1924)
*English Electric Canberra (1949)
*English Electric Lightning (1954)

### Tietokoneet
*English Electric DEUCE (1955)
*English Electric KDF6
*English Electric KDF8 - RCA 501:een perustuva tietokone
*English Electric KDF9 (1960)
*English Electric System 4 (1965) - RCA Spectra 70:n klooni

### Ohjukset
*English Electric Thunderbird (1959) - ilmatorjuntaohjus
*Blue Water (keskeytetty v. 1962) - lyhyen kantaman ballistinen ohjus

### Panssarivaunut
*A13 Covenanter
*A33 Excelsior

### Veturit

  

*English Electric 6SRKT diesel
*English Electric 8svt [diesel]
*English Electric 12svt [diesel]
*English Electric 12csvt [diesel]
*English Electric 12CSV [diesel]
*English Electric 16svt
*English Electric 16csvt
*British Rail Class 08
*British Rail Class 09
*British Rail Class 11
*British Rail Class 12
*British Rail Class 13
*British Rail Class 83
*British Rail Class 86
*British Rail Class 487
*British Rail D0226
*Keretapi Tanah Melayu Class 20
*Keretapi Tanah Melayu Class 22
*Nigerian Class 1001
*NIR 1 Class
*NS 500 Class
*NS 600 Class
*NZR DE class
*NZR EC class
*NZR ED class 
*NZR EW class
*PKP class EU06
*QR 1200 Class
*QR 1250 Class
*QR 1270 Class
*QR 1300 Class
*QR 2350 Class
*TGR X class

## Lähteet
Someday (I Will Understand)

**Someday (I Will Understand)** on Britney Spearsin kappale, joka julkaistiin singlenä hänen tosi-tv-sarjansa *[[Britney and Kevin: Chaotic]]* DVD:ltä. Kappaleen musiikkivideossa Spears on raskaana.

## Listasijoitukset

## Lähteet
Unkari yleisurheilun Euroopan-mestaruuskilpailuissa

**[[Unkari]]** on osallistunut yleisurheilun ulkoratojen täyden ohjelman Euroopan-mestaruuskilpailuihin ensimmäisistä, vuoden 1934 kisoista alkaen. Yksittäisissä kisoissa se on saavuttanut nollasta kahteen kultamitalia lukuun ottamatta vuoden 1954 kisoja, kun se voitti neljä kultamitalia ja sijoittui mitalitilastossa kolmanneksi. Vain vuosien 1950 ja 1986 kisoissa maa on jäänyt ilman mitaleja. Koko EM-kisahistorian mitalitilastossa se on sijalla 14. EM-kilpailujen isäntämaana se on toiminut kahdesti: Budapest oli vuosien 1966 ja 1998 kisakaupunki.

Unkarilaiset ovat EM-kilpailuissa menestyneet parhaiten heittolajeissa. Maan 18 mestaruudesta viisi on saavutettu moukarinheitossa, kaksi kuulantyönnössä, yksi kiekonheitossa ja yksi keihäänheitossa. Hyppylajeissa unkarilainen on voittanut mestaruuden kolme kertaa, juoksulajeissa viisi kertaa sekä otteluissa kerran. Maan ainoat kaksinkertaiset Euroopan-mestarit ovat kuulantyöntäjä Vilmos Varjú ja moukarinheittäjä Krisztián Pars.

## Unkarin EM-mitalit kisoittain

## Unkarin menestyneimmät EM-kisaurheilijat

## Lähteet

* 
* 
* 
* 
* 
* 
* 
* 
* 
*
El Agheila

**El Agheila** (, *Al ‘Aqaylah*) on kylä Välimeren rannikolla Iso-Syrtin lahden laidalla  Kyrenaikassa, Libyassa. Se on samannimisen kunta-alueen keskus.

El Agheilan alue on hyvin kuivaa ja hiekkapitoista. Pääelinkeino on satunnaisen maanviljelyn lisäksi kalastus ja kalanviljely.

Alueella käytiin toisen maailmansodan aika taisteluita. Joulukuussa 1941 Britannian joukot valtasivat sen italialaisilta, mutta maaliskuussa 1942 saksalaiset ottivat sen. Saksalaisjoukot eivät kuitenkaan saaneet Tobrukia, johon brittejä joutui piiritetyksi kesäkuuhun 1942 asti. Tällöin saksalaiset valtasivat koko alueen. Britit saivat sen itselleen marraskuussa, ja ottivat myös El Agheilan takaisin. Italian miehittäessä Libyaa El Agheilassa oli beduiineille tarkoitettu keskitysleiri, jossa kuoli tuhansia vankeja.

## Lähteet
Matthijs van Boxsel

**Matthijs van Boxsel** (s. 25. elokuuta 1957 Amsterdam) on alankomaalainen kirjailija ja tutkija. Boxsel on tutkinut tyhmyyttä 1980-luvulta lähtien, ja hän on kirjoittanut aiheesta useita kirjoja, muun muassa teoksen *[[Tyhmyyden ensyklopedia]]* (alkuteos *De Encyclopedie van de Domheid*, 1999), joka on käännetty useille kielille.

## Tausta
Boxsel syntyi 25. elokuuta 1957. Hänen vanhempansa olivat taiteilija ja kuvittaja Pim Boxsel ja Janneke Laméris. Hän opiskeli Amsterdamin yliopistossa kirjallisuudentutkimusta vuosina 1975–1983 ja valmistui tutkimuksella tyhmyyden käsitteestä Robert Musilin ja Immanuel Kantin teoksissa.

Valmistumisen jälkeen Boxsel järjesti historioitsija Gijs van der Hamin kanssa näyttelyn Alankomaissa painetuista ranskalaisista kirjoista, toimi opettajana sekä julkaisi ensimmäiset tyhmyyttä käsittelevät kirjansa omakustanteina. Vuonna 1992 hän omien sanojensa mukaan saavutti oman tyhmyytensä pohjan. Löydettyään omasta mielestään vastauksen perimmäisiin tyhmyyttä koskeviin kysymyksiin hän testasi kaksi vuotta teoriaansa systemaattisesti. Palatessaan lopulta tutkimuksensa ensimmäiselle sivulle hän tajusi, ettei enää tavoittanut perimmäistä ideaansa. Häneltä meni vuosia saavuttaa taas usko projektiinsa. Hollantilainen kustantaja kuitenkin kiinnostui tutkimuksen materiaaleista, ja siitä lähtien hänen kirjojaan on julkaistu.

1990-luvun puolivälistä lähtien Boxsel on elättänyt itsensä tyhmyydellä. Hän on luennoinut aiheesta niin kotimaassaan kuin ulkomailla sekä kirjoittaa säännöllisesti alankomaalaiseen kirjallisuuslehteen tyhmyydestä. Hän opettaa Rietveldin akatemiassa ja Groningenin yliopistossa. Vuonna 1999 hän julkaisi teoksensa *[[Tyhmyyden ensyklopedia]]*, josta hän sai Jan Hanlo -kirjallisuuspalkinnon sekä Generale Bank -kirjallisuuspalkinnon. Kirja on käännetty 17 kielelle. Hän on julkaissut myöhemmin muitakin samaa aihetta sivuavia kirjoja.

Boxsel on myös ollut vuodesta 2005 lähtien jäsenenä Hollannin ’Patafysiikan akatemiassa ja vuodesta 2006 kyseisen järjestön lehden päätoimittajana ja julkaisijana. Samana vuonna hän myös järjesti Dr. Guislanin psykiatrisessa museossa näyttelyn morosofiasta.

## Teokset
*De Encyclopedie van de Domheid, Deel I: Inleiding (1986) (omakustanne)
*De Encyclopedie van de Domheid, Deel II: Robert Müsil Over de domheid (1986) (omakustanne)
*De Encyclopedie van de Domheid, Deel III: Gustave Flaubert en de methodische domheid (1988) (omakustanne)
*Sexbol  (1996)
*De Encyclopedie van de Domheid, Deel I (1999) 
*De Encyclopedie van de Domheid, Deel II: Morosofie, Dwaze wijzen en wijze dwazen in Nederland en Vlaanderen (2001)
*De Encyclopedie van de Domheid, Deel III: Deskundologie of domheid als levenskunst (2006)

## Lähteet
* Kirjailijan kotisivut
Freedom

**Freedom** () voi viitata seuraaviin asioihin:

* Freedom 7, *Mercury-Redstone 3*, Yhdysvaltain ensimmäinen miehitetty avaruuslento vuonna 1961

Laivat:

* Freedom-luokka, Yhdysvaltain laivaston rannikkotaistelualus
* USS Freedom (LCS-1), Yhdysvaltain laivaston Freedom-luokan rannikkotaistelualus

Musiikki:

* Freedom, Procol Harumin jäsenten perustama yhtye
* *[[Freedom (Neil Youngin albumi)|Freedom]]*, Neil Youngin albumi vuodelta 1989
* *[[Freedom (Akonin albumi)|Freedom]]*, Akonin albumi vuodelta 2008
* *[[Freedom (Justin Bieberin albumi)|Freedom]]*, Justin Bieberin albumi vuodelta 2021
* *[[Freedom (Rebecca Fergusonin albumi)|Freedom]]*, Rebecca Fergusonin albumi vuodelta 2013
* *[[Freedom (Lapkon albumi)|Freedom]]*, Lapkon albumi vuodelta 2016
* ”Freedom”, Alice Cooperin kappale vuodelta 1987
* ”Freedom”, Kygon kappale vuodelta 2020
* ”Freedom”, Mariam Shengelian kappale vuodelta 2025, Georgian edustaja Eurovision laulukilpailussa 2025
*"Freedom! '90", George Michaelin kappale vuodelta 1990

Elokuvat:

* *[[Freedom (vuoden 1982 elokuva)|Freedom]]*, Scott Hicksin ohjaama australialainen elokuva vuodelta 1982 
* *[[Freedom (vuoden 2014 elokuva)|Freedom]]*, Peter Cousensin ohjaama yhdysvaltalainen elokuva vuodelta 2014
Kore (veistos)

**Kore** (, ; ’neito’) on Kreikan arkaaiselle kuvanveistolle tyypillinen nuorta naista esittävä votiivipatsas. Kore-veistosten miespuolinen vastine oli *[[kuros]]*.

## Historia

Kore-veistoksia annettiin votiivilahjoiksi Artemiin, Athenen, Demeterin ja muiden jumalatarten temppeleihin. Joskus niitä pystytettiin myös haudoille. Koreita veistettiin arkaaisella kaudella 600-luvulta 400-luvun eaa. alkuun. Varhaisimmat koret olivat suhteellisen pienikokoisia ja edustivat niin kutsuttua Daidaloksen kuvanveistoa. Varsinaiset luonnollisen kokoiset koret kehittyivät itäisillä kreikkalaisalueilla sekä Khioksella ja Samoksella. Myöhemmin niitä alettiin tehdä myös Kykladeilla ja Attikassa. Ateenasta koreita on löydetty muun muassa Ateenan Akropoliin kaivauksissa. Kore- ja kuros-veistoksia valmistettiin runsaasti ennen Akropoliin hävitystä persialaissodissa vuonna 480 eaa. Korejen, samoin kuin kurosten, valmistaminen päättyi arkaaisen kauden myötä.

## Veistokset

Kore-veistokset esittävät suoraryhtisenä seisovaa verhottua naista, jonka jalat ovat säännönmukaisesti yhdessä tai toinen hieman eteen tuotuna. Kädet riippuvat joko suorina molemmin puolin tai toinen käsivarsi on hieman taivutettuna kantaen votiivilahjaa. Monilla koreilla on arkaaisille veistoksille tyypillinen arkaainen hymy. Pääsääntöisesti patsaan esittämä hahmo on pukeutunut joko peplokseen tai kitoniin. Kore-veistokset on tehty marmorista ja yleensä myös maalattu. Maalauskoristelusta ei ole säilynyt kuin vähäisiä jäänteitä.

Varhaisia koreita ovat muun muassa *[[Nikandren kore]]* (n. 650–630 eaa.), joka on myös varhaisin tunnettu marmoriveistos, sekä *[[Auxerren nainen]]* (n. 640–620 eaa.). Tunnettuihin myöhempiin kore-veistoksiin lukeutuvat muun muassa *[[Frasikleia-kore]]* sekä lukuisat Akropoliilta löydetyt Athenelle omistetut koret, kuten *[[Antenorin kore]]*, *[[Euthydikoksen kore]]*, *[[La Delicata -kore]]* ja *[[Peploforos]]* eli *Peplos-kore*. Koreita muistuttavat monin tavoin myöhemmät pylväinä käytetyt karyatidit, kuten Erekhtheionin karyatidit.


Tiedosto:Statue of Nicandre NAMA1 Athens Greece.jpg|*[[Nikandren kore]]*, n. 650–630 eaa.
Tiedosto:Lady of Auxerre Louvre Ma3098 n1.jpg|*[[Auxerren nainen]]*, n. 640–620 eaa.
Tiedosto:Lyons Kore MBA Lyon H1993.jpg|*[[Lyonin kore]]*, n. 550–540 eaa.
Tiedosto:ACMA_679_Kore_1.JPG|*[[Peploforos]]*, n. 530–525 eaa.
Tiedosto:ACMA 681 Kore Antenor 1.JPG|*[[Antenorin kore]]*, n. 525–500 eaa.
Tiedosto:ACMA 674 Kore 1.JPG|*[[La Delicata -kore]]*, n. 505–490 eaa.
Tiedosto:010MA Kore.jpg|*[[Euthydikoksen kore]]*, n. 490–480 eaa.
Tiedosto:Athen Erechtheion BW 2017-10-09 13-58-34.jpg|Erekhtheionin karyatidit, n. 415 eaa.


## Lähteet

## Aiheesta muualla
Irina Begljakova

**Irina Begljakova** (3. helmikuuta 1933 – 19. maaliskuuta 2018) oli neuvostoliittolainen kiekonheittäjä ja olympiamitalisti.

Begljakova saavutti kiekonheitossa hopeaa Bernin EM-kilpailuissa 1954 tuloksella 45,79&nbsp;m. Kilpailussa Neuvostoliitto saavutti kolmoisvoiton, ja Begljakova hävisi maannaiselleen Nina Ponomarjovalle yli kaksi metriä. Vuonna 1955 hän ylitti ensimmäisen kerran 50 metriä tuloksellaan 50,93&nbsp;m, jota pidemmälle sinä vuonna heittivät vain Ponomareva ja Nina Dumbadze. Vuonna 1956 hän paransi ennätyksekseen 52,71&nbsp;m ja oli jälleen maailmantilastossa kolmas. Melbournen 1956 olympialaisissa hän sai hopeaa tuloksella 52,54&nbsp;m. Hän hävisi Tšekkoslovakian Olga Fikotoválle runsaan metrin.

Tukholman EM-kilpailuissa 1958 Begljakova sijoittui neljänneksi tuloksella 50,87&nbsp;m. Hän hävisi pronssimitalisti Kriemhild Hausmannille 12 senttimetrillä.

## Lähteet
* 
* 

### Viitteet
Jackpot Films

**Jackpot Films Oy** (tunnettu aikaisemmin nimellä **Kanta-Hämeen Mainospellet Oy**) on vuonna 1998 perustettu suomalainen elokuvatuotantoyhtiö. Yrityksen toimitusjohtaja on Timo Kahilainen. Yhtiö on pääasiassa tuottanut Kummeli-tuotantoja Porkkana Ryhmän ohella.

Yhtiön nimi muutettiin nykyiseksi vuonna 2005.

## Jackpot Filmsin tuotannot
* *[[Lääkärit tulessa]]* (televisiosarja, 1998)
* *[[Herra Heinämäen Lato-orkesteri]]* (televisiosarja Pikku Kakkosessa, 1999, 2009–2010)
* *[[Jurismia!]]* (televisiosarja, 2002)
* *[[Beatlehem]]* (televisioelokuva, 2003)
* *[[Kummelin Jackpot]]* (elokuva, 2006)
* *[[Herra Heinämäki ja Leijonatuuliviiri]]* (elokuva, 2011)

## Aiheesta muualla
* 
* 
* Jackpot Films YTJ – Yritys- ja yhteisötietojärjestelmässä
Margit Papp

**Margit Papp** (s. 30. huhtikuuta 1948) on entinen unkarilainen yleisurheilija, jonka päälaji oli viisiottelu.

Papp aloitti pitkän arvokisauransa kotimaassaan järjestetyissä Budapestin EM-kilpailuissa 1966 sijoittumalla viisiottelussa 18:nneksi tuloksella 4&nbsp;240 pistettä. Helsingin EM-kilpailuissa 1971 hän sijoittui kahdeksanneksi 4&nbsp;833 pisteellä. Münchenin 1972 olympialaisissa hän sijoittui 23:nneksi 4&nbsp;074 pisteellä. Rooman EM-kilpailuissa 1974 hän oli kahdestoista 4&nbsp;207 pisteellä ja Montréalin 1976 olympialaisissa kahdeksas 4&nbsp;535 pisteellä.

Uransa ainoan arvokisavoiton Papp saavutti Prahan EM-kilpailuissa 1978. Hän keräsi viisiottelussa, jossa 200 metrin juoksu oli ensimmäistä kertaa arvokisoissa korvattu 800 metrin juoksulla, 4&nbsp;655 pistettä ja sijoittui alkuperäisissä tuloksissa toiseksi 89 pistettä Neuvostoliiton Nadežda Tkatšenkolle hävinneenä. Neuvostoliittolainen jäi kuitenkin dopingtestissä kiinni anabolisten steroidien käytöstä, joten Papp nostettiin jälkikäteen mestariksi. Unkarilaisen tulokset viisiottelun osalajeissa olivat 13,70&nbsp;s 100 metrin aitajuoksussa, 15,41&nbsp;m kuulantyönnössä, 181&nbsp;cm korkeushypyssä, 622&nbsp;cm pituushypyssä sekä 2.16,2 800 metrin juoksussa. Muille mitaleille sijoittuneista itäsaksalaisista hän voitti ratkaisevasti Burglinde Pollakin korkeushypyssä (Pollakin tulos oli 165&nbsp;cm) sekä Kristine Nitzschen aitajuoksussa ja kuulantyönnössä (Nitzschen tulokset olivat 14,02&nbsp;s ja 12,77&nbsp;m).

Moskovan 1980 olympialaisissa Papp sijoittui viidenneksi pistemäärällä 4&nbsp;562. Hänen edelleen sijoittui kolme neuvostoliittolaista – parhaana Prahan EM-kisoissa hylätty Nadežda Tkatšenko – sekä yksi itäsaksalainen. Hän osallistui myös pituushyppyyn mutta karsiutui tuloksella 632&nbsp;cm.

## Lähteet
* 
*
Marija Golubnitšaja

**Marija Golubnitšaja** (24. helmikuuta 1924 – 22. elokuuta 2015) oli neuvostoliittolainen yleisurheilija ja olympiamitalisti. Hänen päälajinsa oli 80 metrin aitajuoksu.

Golubnitšaja saavutti 80 metrin aitajuoksussa hopeaa Helsingin 1952 olympialaisissa ajalla 11,1&nbsp;s. Hän hävisi kilpailun voittaneelle Shirley Stricklandille 0,2 sekuntia. Bernin EM-kilpailuissa 1954 hän voitti kultaa ajalla 11,0&nbsp;s. Melbournen 1956 olympialaisissa hän sijoittui viidenneksi ajalla 11,3&nbsp;s.

## Lähteet
* 
* 
* 

### Viitteet